Fabrizio Donato

Fabrizio Donato (født 1976) er en italiensk friidrettsutøver, som hovedsakelig konkurrerer i tresteg, men også i lengde. Han ble europamester innendørs i 2009, og innehar den italienske rekorden i tresteg både utendørs (17,60) og innendørs (17,73). 

Han er gift med Patrizia Spuri, som også er friidrettsutøver. 

 Karriere 
Donato har 20 italienske mesterskap i friidrett; 7 utendørs og 13 innendørs. 

I juni 2000 satte han ny personlig rekord ved stevnet Notturna di Milano, med 17,60 meter. Dette var også ny italiensk rekord, og han slo Paolo Camossis gamle rekord med 31 cm.IAAF - Gebreselassie eases back into competition, besøkt 29. mai 2012. Lengden var også det nest lengste hoppet i Europa dette året.GBR Athletics - European Top Performers 1980-2005: Men (Outdoor), besøkt 29. mai 2012. Han deltok første gang i OL ved sommer-OL 2000 i september. Hans lengste hopp i kvalifiseringsrunden var 16,34, som ikke holdt til en plass i finalen. 

I 2002 brøt han 17 metersgrensen for første gang, med 17,03 meter ved et stevne i Genova i februar. Samme år fikk han fjerdeplass både ved EM i friidrett innendørs 2002 og EM i friidrett 2002, med hhv. 16,90 og 17,15 meter. 

Etter dette fulgte noen år uten gode resultater. Han nådde finalen verken i VM 2003, VM innendørs 2004 eller sommer-OL 2004. Han hadde ingen hopp over 17 meter i hele 2004 og 2005. Det gikk bedre i 2006, da han hoppet 17,33 innendørs i februar og 17,24 utendørs i juli, men han greide ikke å kvalifisere seg til finalen i VM i friidrett innendørs 2006 (16,35) eller EM i friidrett 2006 (16,66). Imidlertid vant han gull ved Europacupen i friidrett i 2006, med 16,99 meter. Han deltok ved VM i friidrett 2007, men hoppet 16,20 i kvalifiseringen - nest kortest av alle som hadde gyldige hopp. 

I 2008 og 2009 bedret resultatene seg igjen innendørs. Han greide fjerdeplass ved VM i friidrett innendørs 2008 i Valencia med 17,27 meter, samme lengde som portugisiske Nelson Évora som tok bronsen. Évora gikk foran Donato på grunn av nest beste hopp. I 2009 vant han sin første EM-tittel som senior, ved EM i friidrett innendørs 2009 i Torino. Her hoppet han 17,59 meter, som var ny personlig rekord, italiensk rekord og mesterskapsrekord. Han slo Viktor Yastrebov med 34 cm. Utendørs gikk det ikke like bra, han hadde bestenoteringer på 16,91 i 2008, og 15,81 i 2009. Han deltok både ved sommer-OL 2008 og VM 2009 uten å nå finalen. 

Ved EM i friidrett 2011 i Paris hoppet han igjen godt, og fikk sølv med 17,73 meter, ny italiensk rekord. Frankske Teddy Tamgho vant gullet i dette mesterskapet, med 17,92 meter, som var ny verdensrekord. 

I 2012 fikk han fjerdeplass ved VM i friidrett innendørs 2012 i Istanbul. Hans beste hopp i dette mesterskapet var 17,28 meter. 

 Referanser 

 Eksterne lenker 


Kategori:Italienske lengdehoppere
Kategori:Italienske tresteghoppere
Kategori:Europamestere i friidrett for Italia
Kategori:Deltakere for Italia under EM i friidrett innendørs 2000
Kategori:Deltakere for Italia under VM i friidrett innendørs 2001
Kategori:Deltakere for Italia under VM i friidrett 2007
Kategori:Deltakere for Italia under VM i friidrett innendørs 2008
Kategori:Deltakere for Italia under VM i friidrett innendørs 2010
Kategori:Deltakere for Italia under VM i friidrett 2011
Kategori:Deltakere for Italia under Sommer-OL 2012
Kategori:Friidrettsutøvere under Sommer-OL 2012
Kategori:Medaljevinnere under Sommer-OL 2012
Kategori:Deltakere for Italia under EM i friidrett 2012
Kategori:Deltakere for Italia under VM i friidrett 2013
Kategori:Deltakere for Italia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Italia under EM i friidrett innendørs 2017
Kategori:Deltakere for Italia under EM i friidrett innendørs 2019
Kategori:Italienske mestere i friidrett